นิสัยที่ถูกสุขลักษณะมากกว่า การช่วยเหลือผู้อื่น พยายามลดปริมาณสิ่งยั่วยุลง
สำหรับคนส่วนใหญ่ที่มองหาหรือเสพสื่อลามก แรงจูงใจของพวกเขาก็เกิดจากนิสัยธรรมดาๆ นี่เอง ดังนั้น วิธีที่ดีที่สุดวิธีหนึ่ง ในการที่จะเอาชนะนิสัยแย่ๆ ก็คือการแทนมันด้วยนิสัยดีๆ คุณควรจะให้ตัวเองทำบางสิ่งบางอย่าง แทนช่วงเวลาที่คุณจะดูหนังโป๊ ส่วนสิ่งนั้นจะเป็นอะไรก็ขึ้นอยู่กับว่า คุณเป็นใครหรือต้องการอะไร หากนึกไม่ออก คุณก็สามารถลอง:  ออกกำลังกาย เวลาที่คุณรู้ทันตัวเองว่า เวลาใดระหว่างวัน ที่ปกติคุณมักจะไปดูหนังโป๊หรือเสพสื่อลามกแล้ว พยายามออกไปข้างนอกและออกกำลังกายแทน คุณอาจจะไปวิ่งจ๊อกกิ้งรอบๆ บ้านของคุณก็ได้ หรืออาจจะกระโดดเชือกก็ได้ หรืออาจจะหาวิธีการออกกำลังกายที่สนุกๆ เช่น ว่ายน้ำ หรือไปแทงสนุ๊กก็ดีเหมือนกัน ทำความสะอาดบ้าน คุณอาจจะรู้วิธีการทำความสะอาดบ้านขั้นพื้นฐานอยู่แล้ว เช่น ล้างจาน ซักผ้า รีดผ้า ฯลฯ แต่อย่าลืมทำในส่วนที่คนในบ้านลืมทำ เช่น ล้างห้องน้ำ หรือขัดอ่างอาบน้ำ เพราะถ้าคุณมีเวลาว่างมาก สื่อลามกมันจะเข้าถึงคุณได้ง่าย การทำตัวเองให้ยุ่งเข้าไว้ทั้งวัน จะทำให้คุณพาตัวเองออกห่างจากสื่อลามกได้มากขึ้น เพราะคุณจะมีเรื่องอื่นๆ มากเกินกว่า ที่จะไปทำสิ่งนั้น คุณอาจจะไปลองหางานอดิเรกใหม่ๆ (เช่น มาช่วยแก้ไขบทความในวิกิฮาว) ก็ได้ ฝึกทักษะใหม่ๆ ให้ตัวเอง เช่น เรียนภาษาต่างประเทศ (ก็สนุกและมีประโยชน์) หรือหาวิธีอื่นๆ ในการที่จะทำตัวให้ไม่ว่าง (ใช้เวลากับเพื่อนๆ และครอบครัวให้มากขึ้น ก็เป็นทางเลือกที่ดี)  อย่างเช่น คุณอาจจะเริ่มเรียนภาษาใหม่ๆ ทางออนไลน์ด้วยตัวเอง โดยใช้บริการฟรีอย่างเว็บ DuoLingo การเรียนรู้ภาษาใหม่ จะช่วยทำให้ตารางเวลาคุณแน่น และก็ยุ่งอยู่ตลอดเวลา ออกห่างจากสื่อลามกต่างๆ และมันยังช่วยให้คุณมีอาชีพติดตัวไปตลอดชีวิตด้วย หากคุณต้องการที่จะลองทำบางอย่างเพื่อที่จะหนีห่างจากหน้าจอคอมฯ  คุณจะได้ไม่รู้สึกยั่วยุอารมณ์ ก็อาจจะลองไปฝึกศิลปะป้องกันตัว ศิลปะป้องกันตัวอย่างญี่ปุ่นอย่าง ไอคิโด้ ถูกออกแบบมาเพื่อคนที่ไม่ได้แข็งแกร่งมากมาย เพราะมันใช้การเคลื่อนไหวน้อยที่สุดเพื่อที่จะให้เกิดผลกระทบมากที่สุด ทำให้มันเป็นทางเลือกที่ดีสำหรับคนที่ไม่ได้มีประสบการณ์และก็ไม่ได้มีรูปร่างที่ดีมากนัก คุณสามารถหาเรียน ไอคิโด้ได้ทางอินเตอร์เน็ต หรือลองสอบถามฝ่ายกิจกรรมชมรมในสถาบันการศึกษาต่างๆ หากคุณมีปัญหาจริงๆ ในการที่จะควบคุมนิสัยตัวเอง คุณอาจจะมองหาผู้นำทางจิตวิญญาณของคุณ แม้ว่าศาสนาไม่อาจช่วยทุกคนได้เกี่ยวกับปัญหานี้ มันก็อาจช่วยบางคนได้ จึงไม่ควรละเลยในจุดนี้ คุณควรจะลองให้โอกาสมันดู หรือทำอะไรก็ได้ที่คิดว่าได้ผลสำหรับคุณ ไม่จำเป็นต้องกังวลคำพูดของคนอื่น คุณอาจจะไปในสถานที่อันศักดิ์สิทธิ์ หรือสถานที่ทางศาสนาใกล้ๆ บ้าน ที่คุณมีความนับถือศรัทธา และอาจจะพูดคุยกับพระ อิหม่าม หรือบาทหลวง โดยการขอนัดคุยเป็นการส่วนตัวกรณีพิเศษ หรือใครบางคนที่พร้อมคุยกับคุณ ทางเลือกนี้ไม่ควรจะเป็นอันดับหนึ่งของคุณ แต่การมองหาที่ปลดปล่อยระบายทางเพศในรูปแบบอื่นๆ ก็อาจจะช่วยแก้นิสัยนี้คุณได้ พยายามหาคู่นอนที่มีรสนิยมเดียวกับคุณ และมีความคาดหวังเดียวกันในความสัมพันธ์แบบนี้ จากนั้น ก็พยายามพัฒนาความสัมพันธ์ให้คุณทั้งคู่ต่างมีชีวิตทางเพศที่พึงพอใจมากขึ้น การที่เปิดกว้างกับชีวิตทางเพศของคุณไว้ให้หลากหลาย มีความพึงพอใจร่วมกัน และมีความสัมพันธ์ที่สดใหม่ มันจะช่วยให้คุณกำจัดแรงปรารถนา หรือแรงผลักดันในการดูสื่อลามกได้ หากคุณมีความสัมพันธ์กับใครบางคนอยู่แล้ว ก็ควรที่จะทำเรื่องบนเตียงกับแฟนของคุณให้มันมีรสชาติมากขึ้น คุณอาจจะต้องพยายามมากหน่อย แต่สุดท้ายแล้วมันต้องคุ้มค่าแน่ สำหรับคนบางคน การระลึกถึงสาเหตุที่ควรจะเลิกพฤติกรรมเหล่านี้ก็เพียงพอแล้ว ที่จะหยุดยั้งพฤติกรรมแย่ๆ ขอแค่มีแรงจูงใจที่มากพอ หากคุณสามารถค้นพบมันได้ คุณก็จะสามารถควบคุมแรงผลักดันของตัวเองได้ อย่างไรก็ตาม วิธีนี้จะได้ผลมากที่สุด หากคุณนำมันไปใช้ร่วมกับเทคนิคการปรับเปลี่ยนพฤติกรรมอื่นๆ ที่กล่าวมาแล้ว เช่น การหากิจกรรมอื่นให้ตัวเองทำ รวมถึงการตั้งค่าเซ็นเซอร์ทางอินเตอร์เน็ต   จงใคร่ครวญเกี่ยวกับผลกระทบที่อาจเกิดขึ้นกับครอบครัวของคุณ สำหรับบางคน นิสัยติดสื่อลามกที่มีผลกระทบไปถึงภรรยาหรือแฟน รวมถึงความกลัวว่า เด็กๆ หรือลูกหลานที่บ้านจะมาเห็นเข้า นั่นก็เพียงพอแล้วที่จะเปลี่ยนแปลงนิสัยของพวกเขาและทำให้พวกเขาพยายามควบคุมนิสัยของตัวเอง เรื่องนี้ก็เหมือนกัน สำหรับคนที่เป็นหนุ่มและก็ยังอาศัยอยู่กับพ่อแม่หรือครอบครัว ลองคิดดูซิว่า น้องสาวคนเล็กของคุณจะคิดยังไงถ้าเธอมาเห็นว่า คุณกำลังดูอะไรอยู่ ทบทวนเกี่ยวกับความรู้สึกและเวลาว่างของตัวเอง สำหรับบางคน มันจะง่ายมากขึ้น หากมีแรงจูงใจจากการที่รู้ผลกระทบทางลบ ซึ่งสื่อลามกมีกับตัวเขา ผลการสำรวจพบว่า  ผู้ชายที่เลิกเสพสื่อลามกมีสมรรถภาพทางเพศเพิ่มมากขึ้นถึง 60% ประมาณ 2 ใน 3 ของผู้ชายรู้สึกมีพลังงานมากขึ้น และใช้ชีวิตอย่างมีประสิทธิผลมากขึ้น  เพราะสื่อลามกสามารถทำให้คุณเสียเวลาในชีวิตไปได้มากกับนิสัยแย่ๆ ดังกล่าว ดังนั้น ลองจินตนาการดูว่า หากได้เวลาเหล่านั้นกลับคืนมา คุณจะทำอะไรได้อีกมากมายเพียงใด หากคุณไม่สามารถควบคุมตัวเองได้จริงๆ ก็ลองพิจารณาไปปรึกษาหมอหรือนักจิตวิทยา เพราะคุณอาจจะมีปัญหาใหญ่ซ่อนอยู่ ที่ยังไม่ได้รับการระบุหรือค้นหาอยู่ในจิตใจ ซึ่งหากมันส่งผลกระทบในทางลบต่อชีวิตของคุณ เมื่อนั้น แค่สาเหตุเดียวนี้ ก็สำคัญเพียงพอแล้วที่จะทำให้คุณเผชิญหน้าจัดการกับมัน   ลองพูดคุยกับหมอประจำบ้านของคุณ เกี่ยวกับปัญหาของคุณ แม้ว่า พวกเขาอาจจะไม่สามารถช่วยคุณได้ด้วยตัวเอง แต่เขาก็อาจจะแนะนำผู้เชี่ยวชาญที่รับมือกับเรื่องนี้ให้ได้ หากอาศัยอยู่ที่ประเทศสหรัฐอเมริกา คุณยังอาจเข้าไปค้นข้อมูลที่เป็นเฉพาะด้านของกลุ่ม Sex Addicts Anonymous ซึ่งกลุ่ม SAA นี้ตั้งขึ้นมาเพื่อจัดการกับปัญหานี้โดยเฉพาะ และพวกเขาย่อมจะรู้ว่า คุณทุกข์ทรมานเพียงใด ต้องเผชิญกับอะไร และจะช่วยคุณได้อย่างไรบ้าง สิ่งแรกที่คุณควรทำ เวลาที่จะช่วยเหลือคนที่ติดสื่อลามกให้เลิกเสพสิ่งพวกนี้ได้ ก็คือ ห้ามตัดสินพวกเขา อย่ามองหรือวาดภาพไปในทางลบกับสิ่งที่พวกเขาทำ เรื่องทางเพศมันเป็นเรื่องที่ปกติมากของมนุษย์ปุถุชน แม้แต่ศาสนาส่วนใหญ่ก็ยังสอนเราว่า มันไม่ใช่สิทธิหน้าที่ของเราที่จะไปตัดสินเพื่อนร่วมโลกคนอื่น มันอาจจะเป็นหน้าที่ของพระเจ้าในบางศาสนา และมันก็ไม่ดีกับการที่คุณจะไปตัดสินคนอื่น เพราะมันจะทำให้พวกเขาปิดกั้นตัวเองจากการช่วยเหลือของคุณ หลายๆ คนที่พร้อมสำหรับการเข้ามาช่วยเหลือของคุณ อาจจะปิดกั้นตัวเองไปเลยหากคุณเริ่มต้นด้วยการตัดสินพวกเขา และอาจประชดด้วยการทำในสิ่งเดิมๆ ต่อไปมากขึ้นอีก  พยายามใจเย็นเข้าไว้เวลาพูดคุยกับพวกเขา และพยายามไม่ใช้ภาษาตำหนิติเตียน เช่น “ทำไมคุณไม่ทำตัวให้เหมือนคนนี้บ้างล่ะ” หรือ “การเสพสิ่งลามกจะยิ่งทำให้คุณเป็นพวกชอบวิตถารเด็กนะ” อย่าเหมาเอาเองว่า พวกเขาคิดอย่างไร หรืออย่าเอาพวกเขาไปเปรียบเทียบกับคนอื่น เพราะการพูดในลักษณะนี้ มีแต่จะทำให้คนอื่นปิดกั้นตัวเองลง การเริ่มต้นที่ดีคือการพูดเกี่ยวกับเขาในสิ่งที่คุณกำลังกังวลอยู่ และบอกสาเหตุไปด้วยว่า ทำไมคุณถึงกังวล บางครั้งคนเราอาจจะไม่ได้ตระหนักว่า พวกเขากำลังมีปัญหาด้วยซ้ำ หรือไม่ได้ตระหนักว่า ปัญหาของตนเองมันกระทบต่อคนอื่นอย่างไร หากคุณเป็นคนเปิดกว้างและซื่อตรง คุณจะมีโอกาสในการเข้าถึงจิตใจพวกเขามากกว่า  และได้ถ่ายทอดให้พวกเขาเข้าใจคุณด้วย คุณอาจจะพูดว่า “นี่นาย ฉันรู้ว่า นี่เป็นเรื่องที่นายชอบ แต่ฉันกังวลว่า มันจะทำอะไรกับนายน่ะสิ ชีวิตยังมีอะไรอีกมากมายที่นายสามารถทำได้ในตอนนี้ ที่จะทำให้นายมีความสุขมากกว่า แต่นายกลับใช้เวลาว่างทั้งหมดขลุกอยู่แต่ในห้อง ฉันต้องการให้นายได้อะไรกับชีวิตมากกว่านี้” พูดคุยกับพวกเขาถึงผลกระทบทางลบของสื่อลามก พยายามใช้หลักฐานให้หลากหลาย และใช้เหตุผลให้มากพอด้วย หากบางคนที่เคร่งศาสนา คุณก็อาจจำเป็นที่จะต้องโต้เถียงโดยอ้างอิงกับคำสอนทางศาสนา แต่สำหรับคนที่ไม่ใช่ มันก็จะไม่ได้ผล ดังนั้น คุณก็ควรที่จะยกหลักฐานที่จะเห็นได้จริงจากสังคม และโต้เถียงอย่างมีเหตุผล หรือโต้เถียงอย่างเต็มไปด้วยอารมณ์ หรือวิธีใดก็ตามที่คุณสามารถทำได้ การโต้เถียงโดยใช้เทคนิคหลายๆ แบบจะดีที่สุด หากคุณไม่รู้ว่าคนๆ นั้น เขาคิดเกี่ยวกับปัญหาของตัวเองในแง่ไหน  ตัวอย่างเช่น คุณอาจโต้เถียงโดยใช้เหตุผลและพูดว่า “ลองคิดดูสิว่า สื่อลามกพวกนี้มันทำให้นายมีทัศนคติเกี่ยวกับเซ็กส์อย่างไรบ้าง คุณจะเคยชินกับการได้สมความปรารถนาทางเพศเพียงแค่กดปุ่มเท่านั้น ซึ่งมันจะทำให้คุณมีความสัมพันธ์ที่น่าพอใจจริงๆ ได้ยากขึ้นในช่วงท้ายของชีวิต” คุณอาจโต้เถียงด้วยอารมณ์ โดยการพูดว่า  “จะเกิดอะไรขึ้นหากน้องสาวคุณมาเห็นสิ่งนี้ เธอจะคิดกับคุณอย่างไร การที่ได้เห็นสิ่งเหล่านั้น ตอนที่เธอยังสาวเกินไป ก่อนที่จะรู้ว่ามันเป็นเพียงแค่การแสดง มันจะส่งผลให้เธอมีอาการหวาดกลัวผู้ชาย หรือวิธีที่ผู้ขายปฏิบัติต่อผู้หญิงเมื่อเธอเติบโตขึ้นนะ” การหารูปแบบหรือกิจกรรมใหม่ๆ เป็นวิธีที่ดีที่สุดในการที่จะหยุดยั้งพฤติกรรมเก่าๆ หากคุณต้องการจะช่วยเหลือใครให้หยุดเสพสื่อลามก ก็ลองหากิจกรรมอื่นๆ ให้พวกเขาแทน:  คุณอาจลองเสนอเข้าคอร์สเรียนทำอาหารด้วยกัน ในช่วงเวลาที่คุณรู้ว่า พวกเขามักจะไปเสพสื่อลามก หากิจกรรมในละแวกบ้านให้พวกเขาทำ มอบหมายความรับผิดชอบให้พวกเขาทำงานบ้านบางอย่าง เช่น หากลูกชายของคุณเอาแต่ขลุกอยู่แต่ในห้องตลอดเวลาจนสิ้นวัน คุณอาจจะมอบหมายให้เขาพาสุนัขไปเดินเล่นในละแวกแถวบ้านทุกวันแทน นี่เป็นพฤติกรรมที่ยากที่จะเอาชนะ และอาจต้องลองผิดลองถูกมาก ก่อนที่ทุกอย่างจะดีขึ้น คุณจำเป็นที่จะต้องวางแผนไว้สำหรับล้มเหลว เพื่อที่คุณทั้งคู่ไม่ผิดหวังภายหลังกับผลลัพธ์ที่เกิดขึ้น ความผิดหวังสามารถนำไปสู่ความรู้สึกที่เจ็บปวดและเกิดการตำหนิ ซึ่งจะทำให้ความพยายามที่ผ่านมาทั้งหมดนั้นสูญเปล่า คุณควรคาดหวังไว้ว่า อาจจะต้องลงมือทำอะไรบางอย่างอย่างเหน็ดเหนื่อย และการเปลี่ยนแปลงจะไม่สามารถเกิดขึ้นได้ในข้ามคืนด้วย จงตระหนักว่า ท้ายที่สุดแล้ว คุณไม่สามารถรับผิดชอบกับสิ่งที่เกิดขึ้นกับใครบางคนได้ ไม่ว่าคุณกำลังพยายามช่วยใคร พวกเขาก็น่าจะเป็นผู้ใหญ่พอแล้ว หรือไม่ก็อยู่ในวัยที่สามารถตัดสินใจด้วยตัวเองได้แล้ว นี่เป็นแค่ด้านหนึ่งของชีวิตเท่านั้นที่พวกเขาติดอยู่ในภาวะล่อแหลม ซึ่งควรต้องหาทางรับมือให้ได้ด้วยตัวเองคุณไม่สามารถควบคุมคนอื่นได้ และมันไม่ใช่หน้าที่ของคุณด้วย หากพวกเขารู้ถึงในทางลบกับผลลัพธ์ หลังจากที่คุณช่วยเหลือพวกเขาทุกอย่างแล้ว มันก็ถือเป็นเรื่องของพวกเขา คุณทำในสิ่งที่คุณพอจะทำได้แล้ว และจะไม่มีใครร้องขออะไรจากคุณได้อีก หากคุณพบว่ามีสื่อลามกมาอยู่ในคอมฯ ของคุณ  ไม่ว่าคุณจะตั้งใจหรือไม่ตั้งใจก็ตาม คุณอาจจะต้องหลีกเลี่ยงมันด้วยการล้างเครื่องเสีย คุณอาจต้องเริ่มจากการลบสื่อลามกต่างๆ  ที่ถูกเก็บไว้ในคอมฯ ของคุณเสียก่อนและหลังจากนั้น ยังมีบางสิ่งที่คุณสามารถทำได้เพิ่มเติม  ขึ้นอยู่กับปัญหาที่คุณกำลังเผชิญอยู่ เช่น:  ล้างบราวเซอร์ของคุณ พยายามล้างบราวเซอร์ แคช ประวัติการใช้งาน และ Google Search หากคอมฯ ของคุณบันทึกไว้ว่า คุณเข้าไปเยี่ยมชมเว็ปโป๊บ่อยครั้ง ต่อให้มันเป็นโดยอุบัติเหตุก็เถอะ มันก็จะคิดว่าคุณต้องการเจอสื่อลามกมากขึ้น และมันก็จะยิ่งมีโฆษณาเกี่ยวกับสื่อพวกนี้รวมถึงพวก เว็บไซต์ที่ไม่ปลอดภัยต่างๆ แฝงเข้ามาด้วย เช็คไวรัส หากคุณสังเกตเห็นว่า มีพวกโฆษณาหนังโป๊เด้งขึ้นมา แม้ว่า คุณจะกำลังเข้าไปในเว็บไซต์ที่เชื่อถือได้ หรือแม้กระทั่งแค่เพียงคุณคลิ้กอินเตอร์เน็ตบราวเซอร์ขึ้นมาก็ตาม แสดงว่าคุณกำลังติดไวรัสคอมฯ เข้าให้แล้ว คุณควรจะโทรหาช่างหรือผู้เชี่ยวชาญมากำจัดไวรัส แล้วติดตั้งโปรแกรมป้องกันไวรัสเพื่อป้องกันคอมฯ ของคุณให้ได้ในอนาคต จงระวังเกี่ยวกับคำที่คุณค้นหาและ เว็บไซต์ต่างๆ ที่คุณเข้าไปชมด้วย เพราะคำหรือวลีบางคำนั้น มีคำเชื่อมโยงกับสื่อลามก และบางเว็บไซต์ก็มักจะทำให้คุณติดไวรัส ก่อนที่จะพาเข้าไปเยี่ยมชมสื่อลามก คุณควรเปิดระบบ Google Safe Search เอาไว้เพื่อปกป้องตัวเองจากการค้นหาที่ไม่ปลอดภัย และพยายามเข้าไปใน เว็บไซต์ ที่เชื่อถือได้เท่านั้น มีหลายวิธีที่คุณสามารถตั้งค่าเซ็นเซอร์ทางอินเตอร์เน็ตได้ ซึ่งอาจจะช่วยให้คุณและคนอื่นปลอดภัยจากสื่อลามกบนอินเตอร์เน็ต คุณสามารถบล๊อคและเหลือไว้เฉพาะบางเว็บไซต์ หรือจะบล๊อคเฉพาะเว็บที่เกี่ยวกับผู้ใหญ่ หรือคุณอาจระบุเฉพาะชื่อเว็บนั้นๆ เลยก็ได้ คุณก็แค่เลือกวิธีที่เหมาะสมกับคุณเท่านั้นเอง:  ใช้ StayFocused ซึ่งเป็นโปรแกรมแอด-ออนในตัวบราวเซอร์ของ Chrome ซึ่งจะช่วยให้คุณตั้งค่าควบคุมได้ว่า คุณจะยังสามารถเข้าเยี่ยมชมเว็บไซต์ไหนได้บ้าง และใช้เวลาในแต่ละ เว็บไซต์ได้นานเท่าไร มันเป็นวิธีควบคุมพฤติกรรมตัวเองได้ดีวิธีหนึ่ง และเป็นการต่อสู้กับการเสพติดสื่อลามกได้ นอกจากนี้ยังมีแอพพลิเคชั่น Stop Procrastinating ซึ่งจะช่วยให้คุณสามารถบล๊อคเว็บไซต์ในอินเตอร์เน็ต โดยรวมถึงในทุกๆ บราวเซอร์ ไม่ใช่เฉพาะ Chrome เท่านั้น มันเป็นไปไม่ได้ที่ใครสักคนจะมาทำธุรกิจสื่อลามกทางอินเตอร์เน็ต ไปพร้อมกับเสนอความช่วยเหลือในการบำบัดอาการเสพติดสินค้าที่ตนเองขาย ใช้โปรแกรมกลั่นกรองเนื้อหาในตัวของ Microsoft เพื่อบล๊อคเนื้อหาเว็บไซต์ หากคุณกำลังพยายามที่จะปกป้องครอบครัวและตัวคุณเอง ที่ใช้คอมฯ ของ Windows ก็จงใช้มันให้เป็นประโยชน์ กับโปรแกรมที่ทำหน้าที่แทนผู้ปกครองซึ่งติดตั้งแถมมาในตัว มันเป็นเครื่องมือควบคุมที่ดี ที่สามารถตั้งค่าสำหรับความต้องการเล่นอินเตอร์เน็ตในครอบครัวคุณได้  ตั้งค่า OpenDNS เพื่อบล๊อค เนื้อหาทั้งหมดที่คุณไม่ต้องการ ในอุปกรณ์ทุกตัวในบ้านของคุณ คุณสามารถตั้งค่า Open DNS ซึ่งเป็นโปรแกรมฟรี เพื่อให้บล๊อคเนื้อหาที่ไม่เหมาะสมทั้งหมดที่เชื่อมต่อกับอุปกรณ์ในบ้านของคุณ มันเป็นโปรแกรมที่มักถูกใช้ตามโรงเรียน และมันทำงานได้ดีมีประสิทธิภาพสำหรับปกป้องคนในครอบครัวของคุณ สื่อบางสื่อมักจะดึงคุณและคนอื่นเข้าไปยุ่งเกี่ยวกับเนื้อหาที่ไม่เหมาะสมเป็นอันตราย ด้วยเหตุนี้คุณอาจจำเป็นต้องจำกัดเวลาที่คุณใช้สื่อแต่ละประเภท อย่างภาพยนตร์มันอาจจะง่ายหน่อยที่จะเลือกเสพ เพราะว่ามันมีเรทติ้งอยู่ แต่ว่าทีวีเนี่ยมันควบคุมยากหน่อย ดังนั้น พยายามจำกัดช่องที่คุณสามารถรับชมได้ แล้วพยายามค้นคว้าหาข้อมูลซักนิดในรายการแต่ละประเภทก่อนที่คุณจะตัดสินใจว่า มันดีต่อคุณหรือครอบครัวหรือเปล่า ส่วนอินเตอร์เน็ตนี่แหละที่เป็นสื่อที่ยากที่สุดที่จะควบคุมให้เหมาะสม ดังนั้น คุณควรใช้ประโยชน์จากการตั้งค่าเซ็นเซอร์ต่างๆ และพยายามจำกัดเวลาอย่างเหมาะสมสำหรับการใช้งานอินเตอร์เน็ต ของคนในครอบครัวของคุณ รวมถึงติดตามด้วยว่า การใช้งาน อินเตอร์เน็ตนั้นเกิดขึ้นในเว็บใด ตัวอย่างเช่น คุณรู้หรือไม่ว่า Youtube มีระบบกลั่นกรองเนื้อหา ซึ่งสามารถช่วยปกป้องคุณและคนในครอบครัวจากสื่อของผู้ใหญ่ในเว็บไซต์นั้น วิธีทำก็คือ เลื่อนลงมาที่ด้านล่างของหน้า Youtube หน้าใดก็ได้ คุณก็จะเห็นปุ่มที่เขียนว่า  Safety:Off ถ้าคุณคลิ้กที่ปุ่มนั้นเมื่อไร Youtube ก็จะกลายเป็น เว็บไซต์ที่ปลอดภัยขึ้นสำหรับพวกคุณ พยายามรวบรวมคอมฯ ในบ้านเอาไปไว้ในส่วนกลางของบ้าน และออกกฎว่า  ถ้าใครใช้คอมฯ ในห้องส่วนตัวต้องเปิดประตูทิ้งไว้ นโยบายแบบเปิดเผยเช่นนี้ จะช่วยให้สมาชิกในครอบครัวคุณ รวมถึงตัวคุณด้วย มีความซื่อสัตย์และมีการควบคุมตัวเองในนิสัยแย่ๆ ได้ดีขึ้น ดังนั้น คุณอาจเริ่มด้วยการนำคอมฯ ของลูกชายคุณ จากห้องนอนของเขา นำมาวางไว้ที่มุมใดมุมหนึ่งในห้องนั่งเล่นก็ได้ สถานที่บางแห่งในที่สาธารณะ อาจจะล่อแหลมต่อการพาตัวเองไปยุ่งเกี่ยวกับสื่อที่ไม่เหมาะสม แม้ว่าจะโจ่งแจ้ง แน่นอนว่า มันแตกต่างกันไปในแต่ละท้องที่ แต่หากในที่ๆ คุณอยู่ มีสิ่งยั่วยุพวกนี้มากมายในที่สาธารณะ มันก็เป็นการดีกว่าหากคุณจะคิดว่า คุณจะใช้เวลาไปกับสถานที่ใดจึงจะเหมาะสม  ตัวอย่างเช่นในบริเวณชุมชนหรือรอบตัวเมือง มักจะเป็นที่รู้กันอยู่ว่า  มีสื่อที่ไม่เหมาะสมแฝงอยู่มากมาย หากคุณพบว่า มันมีสื่อลามกหรือสื่อไม่เหมาะสมให้คุณเห็นมากมายขณะขับรถหรือเดินผ่านไปทำงาน คุณก็ควรที่จะเปลี่ยนเส้นทาง เรามักจะได้ยินคำแนะนำให้ดีดหนังยางใส่ข้อมือของตัวเองในเวลาที่เรากำลังจะคิดหรือทำเรื่องแย่ๆ หรือไม่ก็คำแนะนำให้เราลงโทษตัวเอง หรือลงโทษเด็กๆ ของเรา ถ้าหากว่าเขาไม่ยอมออกห่างจากสื่อที่ไม่เหมาะสมเหล่านี้ แต่อย่างน้อยพอมาถึงเรื่องการดูหนังโป๊ คุณควรที่จะหลีกเลี่ยงวิธีการแบบนั้นเสีย บางครั้งที่ดูเหมือนมันได้ผล เพราะว่ามันทำให้คนที่ถูกทำโทษเชื่อมโยงความรู้สึกเจ็บปวด อึดอัด ละอายและการถูกดูหมิ่น เข้ากับสิ่งที่พวกเขาละเมิด แต่เมื่อมาถึงเรื่องของเซ็กส์ มันรังแต่จะทำให้พวกเขาเกิดความรู้สึกในแง่ลบ และยังอาจทำให้พวกเขามีพฤติกรรมทางเพศหรือปฏิสัมพันธ์ทางเพศที่ผิดปกติในอนาคตด้วย จงหลีกเลี่ยงการหนุนใจในทางลบสำหรับพฤติกรรมทางเพศให้มากเท่าที่จะเป็นได้ ไม่ว่าคุณกำลังจะพยายามจะปกป้องตัวเองจากสื่อลามก หรือปกป้องครอบครัวของคุณด้วย การใช้วิธีในเชิงบวกย่อมจะมีประสิทธิภาพมากกว่า ในการที่จะสร้างนิสัยใหม่ที่คุณต้องการเห็น   อย่างเช่น คุณอาจจะให้รางวัลลูกชายวัยรุ่นของคุณด้วยเงินพิเศษ ในสัปดาห์ที่เขาสามารถใช้คอมฯ ได้น้อยกว่า 5 ชั่วโมง นอกจากนี้ คุณยังสามารถใช้วิธีหนุนใจตัวเองในเชิงบวกได้ด้วย คุณอาจจะลองให้ลูกอมแก่ตัวเอง ในวันที่คุณไม่ดูสื่อลามกเลย มันสำคัญมากที่จะเข้าใจปัญหาที่แท้จริงที่คุณกำลังเผชิญอยู่ บางครั้งการดูสื่อลามกนั้น มันไม่ได้เลวร้ายอย่างที่คุณคิด คุณควรจะมองสถานการณ์ในมุมมองของคนอื่นและตัดสินใจอย่างแน่วแน่ว่า คุณพร้อมที่จะเสียสละหรือใช้ความพยายามเพื่อควบคุมสถานการณ์นี้หรือไม่  ตัวอย่างเช่น หากลูกชายของคุณมีปัญหาเรื่องการแอบดูสื่อลามกมัน ก็เป็นไปได้ว่า มันเป็นแค่ช่วงเวลาหนึ่งของวัยรุ่นเท่านั้น อารมณ์ทางเพศในช่วงวัยรุ่นนั้นเป็นเรื่องปกติ และการเสพสื่อลามกอาจจะเป็นทางออกที่ปลอดภัยที่สุด สำหรับการระบายความรู้สึกหรืออารมณ์เหล่านั้นออกมา  มากกว่าการที่พวกเขาหยุดและไปปลดปล่อยในแบบอื่นๆ คุณอาจแค่ต้องปล่อยให้พวกเขาทำในสิ่งที่พวกเค้าทำไป แต่อย่างน้อยก็ให้ข้อชี้แนะกับพวกเค้าบ้างว่า  ทำไมสื่อลามกสามารถทำให้เกิดทัศนคติหรือความคิดเชิงลบเกี่ยวกับเพศสัมพันธ์ได้ และทำไมมันจึงสำคัญ ที่จะต้องไม่ปล่อยให้มันมาควบคุมชีวิตเรา หากคุณรู้สึกกังวล ที่บังเอิญไปเห็นสื่อลามกเข้า โดยที่ไม่ใช่ความผิดของคุณ และกลัวว่ามันจะกระทบต่อชีวิตด้านศาสนาของคุณ ก็ลองไปปรึกษาผู้นำทางศาสนานั้นๆ ก่อน ที่จริงแล้วหลายๆ ศาสนาได้ระบุไว้ว่า หากเราไปละเมิดโดยที่ไม่ได้ตั้งใจหรืออยู่นอกเหนือการควบคุมของเรา เราก็ไม่ผิด
แทนนิสัยแย่ๆ ด้วยนิสัยดีๆ. พยายามทำตัวเองให้ยุ่งเกินกว่าที่จะไปสนใจสื่อลามก. มองหาการช่วยเหลือทางจิตวิญญาณ. มองหาทางระบายที่สร้างสรรค์กว่า. พยายามมองหาทุกสาเหตุ ที่จะหยุดนิสัยนี้ให้ได้. มองหาคำปรึกษา หากปัญหานี้ยังก่อกวนจิตใจคุณอยู่ไม่รู้จบ. อย่าตัดสินหรือวิจารณ์ผู้อื่น. พยายามพูดคุยกับพวกเขาให้เห็นถึงความห่วงใยของคุณ. ช่วยให้พวกเขาตระหนักว่า เพราะอะไรพฤติกรรมดังกล่าวถึงน่าเจ็บปวด. หากิจกรรมใหม่ให้พวกเขามีเรื่องโฟกัสแทน. วางแผนสำหรับความล้มเหลว. ปลดปล่อยความรู้สึกที่เป็นภาระของตัวเอง. ล้างคอมฯ. ตั้งค่าเซ็นเซอร์ทางอินเตอร์เน็ต. ปลูกฝังการใช้สื่อต่างๆ. พยายามใช้เวลาสังสรรค์ในพื้นที่ส่วนกลางกับครอบครัวของคุณ ไม่ใช่ตอนอยู่คนเดียว. ปรับตารางกิจกรรมเวลาที่คุณอยู่ในที่สาธารณะหรือนอกบ้าน. หลีกเลี่ยงหนุนใจในเชิงลบหรือการลงโทษทางกาย. หันมาใช้การหนุนใจในเชิงบวกแทน. ประเมินปัญหา.
https://www.wikihow.com/Avoid-Pornography https://www.wikihow.com/Avoid-Pornography https://www.wikihow.com/Avoid-Pornography
Healthier Habits Helping Others Minimizing Temptation